Ingebjørg Skoghaug

Ingebjørg Skoghaug (1912–2008)«En annen historie», Dagbladet, 17. desember 2008. var en norsk sykepleier og offiser i Forsvarets sanitet. Under andre verdenskrig var hun eneste kvinne som gjorde tjeneste i Kompani Linge (Norwegian Independent Company No. 1).

Skoghaug var utdannet sykepleier. I 1941 flyktet hun fra det okkuperte Norge til Shetland med fiskeskøyta «Utnøringen». Hun arbeidet først ved et engelsk sykehus i London, før hun i februar 1942 ble sykepleier i Kompani Linge. Hun arbeidet i tre og et halvt år ved kompaniets base i Aviemore i Skottland. Her ble hun kjent under kallenavnet «Nursa». Hun ønsket å få fallskjermtrening, men fikk ikke tillatelse til det.«– Vårt bilde av krigen bør bli mer nyansert», Aftenbladet, 05. januar 2009.

Etter krigen fortsatte Skoghaug i Forsvarets sanitet. Fra 1949 tjenestegjorde hun i to år som brigadesøster med løytnants grad i Tysklandsbrigaden. Under Koreakrigen tjenestegjorde hun i ni måneder ved det norske feltsykehuset (NORMASH) i Sør-Korea. Hun ble pensjonert fra forsvaret i 1981.

Skoghaug ble i 1949 innstilt til Haakon VIIs Frihetsmedalje, som er en medalje som tildeles sivile som har gjort en ekstraordinær tjeneste under krig. Tildelingen ble endret til Kongens fortjenstmedalje i gull etter gjennomgang av tjeneste og tilbakemelding fra pasienter.

 Referanser 

Kategori:Personer fra englandsfarten 1940–1945
Kategori:Medlemmer av Kompani Linge
Kategori:Norske offiserer
Kategori:Norske sykepleiere
Kategori:Kongens fortjenstmedalje i gull
Kategori:Personer fra Os kommune i Hordaland